[{"text_idx": "#000000", "text": "La horlog\u0302o haltis en la feria paradizo"}, {"text_idx": "#000001", "text": "Svenska: Semesterparadiset har strandat i tiden"}, {"text_idx": "#000004", "text": "Dum la milito la kartveloj \u2013 preskau\u0306 duono de la log\u0302antaro \u2013 fug\u0302is de la perforto. Dau\u0306re kvaronmiliono da rifug\u0302intoj log\u0302as en primitivaj cirkonstancoj transe de la demarkacia linio. La fenestroj de iliaj apartamentoj en Abh\u0302azio gapas malplenaj."}, {"text_idx": "#000005", "text": "Georgij Kokolija, kiu log\u0302is en Suh\u0302umi, la c\u0302efurbo de Abh\u0302azio, devis fug\u0302i en 1992 por eviti la batalojn. Nun li log\u0302as en Moskvo, kie li foje renkontas malnovan lernejan kamaradon el Suh\u0302umi."}, {"text_idx": "#000008", "text": "Rusio pliigis sian militan c\u0302eeston en Abh\u0302azio g\u0302is pli ol du mil peze armitaj soldatoj. Kartvelio intense observis la regionon per senpilotaj aviadiletoj, kaj almenau\u0306 unu tia aviadileto estis detruita super Abh\u0302azio."}, {"text_idx": "#000014", "text": "Tial vers\u0302ajne dau\u0306ros longe, antau\u0306 ol Georgij Kokolija povos vidi la malnovan apartamenton de la familio en Suh\u0302umi."}, {"text_idx": "#000015", "text": "\u2013 Mia patrino estis armeno, tial s\u0302i povis enveturi kaj savi kelkajn aj\u0302ojn el la apartamento. Dum la lastaj jaroj ni havas nenian certan informon de tie, sed lau\u0306 famo iu alia eklog\u0302is en nia malnova hejmo."}, {"text_idx": "#000017", "text": "1989 \u2013 Etnaj konfliktoj gvidas al perfortaj ribeladoj.\n1991 \u2013 Sovetio disfalas, Kartvelio ig\u0302as sendependa.\n1992 \u2013 Kartveliaj registaraj trupoj estas senditaj al Abh\u0302azio por sufoki separatismajn tendencojn.\n1993 \u2013 Interna milito kaj etna purigado en Abh\u0302azio, la kartveliaj registaraj trupoj estas elpelitaj kun neoficiala rusia helpo.\n1994 \u2013 Abh\u0302azio deklaras sin sendependa, rusiaj pactrupoj estas senditaj al la regiono lau\u0306 la kondic\u0302oj de la armistico.\n2008 \u2013 Kosovo ig\u0302as sendependa. La oficiala Rusio opinias Kosovon kaj Abh\u0302azion paralelaj kazoj, intensigas siajn ligojn kun Abh\u0302azio, sed rekonas nek Abh\u0302azion nek Kosovon. La c\u0302eesto de rusia militistaro en Abh\u0302azio estas ampleksigita kaj la militistoj ricevas pli fortajn armilojn."}, {"text_idx": "#000020", "text": "6 svar pa\u030a \u201dLa horlog\u0302o haltis en la feria paradizo\u201d"}, {"text_idx": "#000023", "text": "Mi vizitis Abh\u0302azion por unu tago en 2004 kaj atestas, ke estas mirinda loko. Estas ege domag\u0302e kaj nekredeble, ke ankau\u0306 en tiaj lokoj okazas grandaj problemoj."}, {"text_idx": "#000025", "text": "La kialo certe ne estas nur la prezoj: la loko estas facile atingebla (ne estas Maldivoj au\u0306 io aparte fora), g\u0302i estas malpli svarma ol, ekz., Krimeo au\u0306 aliaj popularaj ripozlokoj, kaj g\u0302i certe estas multe pli bela, oportuna kaj ripoziga ol c\u0302io, kion oni havas en Rusio pli norde de Soc\u0302i g\u0302is Anapa.\nOnidire, la prezoj en sezono ne plu estas ridinde malaltaj, sed simple iom malpli altaj."}, {"text_idx": "#000026", "text": "Nu, pri la grado de enmiksig\u0302o de la oficiala Rusio en la konflikto eblas disputi senfine. Pri prezoj mi legis en la jena blogaj\u0302o de estona j\u0302urnalisto, ke mezuma salajro en Abh\u0302azio estas 2.000-3.000 rubloj. Iu oficiro diris al li, ke por log\u0302ejo li pagas 100 rublojn monate(!) kaj elektro kostas 18 kopekojn por kwh. Aliflanke li skribas, ke kompare kun la pasinta jaro, en Suh\u0302umi estas pli da belaj vendejoj kaj pli da eksterlandaj au\u0306toj surstrate. Lau\u0306 li la au\u0306toj krome ne veturas same freneze rapide kiel pasintjare, c\u0302ar estas pli da policanoj sur la stratoj, kaj ec\u0302 la limgardistoj lau\u0306 li estas pli afablaj ol pasintjare. Do, eble la ordo pliig\u0302as en Abh\u0302azio. Sed flugi tien dau\u0306re ne eblas, la flughaveno ja estis fermita en 1993."}]